

Slika, ki vsebuje besede besedilo, pisava, posnetek zaslona, grafika

Opis je samodejno ustvarjen

Datum: 15. januar 2025

Spoštovani.

Vabimo vas, da se udeležite  **triurnih usposabljanj s področja EK in EKČ**, ki jih bomo za vas izvedli od februarja do septembra 2025. Če teh tem še niste poslušali, lahko z udeležbo na enem od usposabljanj  pridobite 3 ure, od skupne obveznosti 15 ur v prvih treh letih. Ker bodo trije dogodki izvedeni v obliki delavnic, kjer je število udeležencev omejeno, je obvezna predhodna prijava. Poleg tega pa se lahko datumi izvedbe delavnice še spremenijo. V primeru spremembe datuma bomo vse prijavljene obvestili.

Vsaka tema se prizna le enkrat v petih letih.

**Sreda, 19. februar ob 15. uri, Ekološko čebelarjenje,** *spletno usposabljanje*,

*Predstavili bomo tehnološke in apitehnične ukrepe pri obvladovanju varoje v čebeljih družinah. Veterinarka specialistka za zdravje čebel bo predstavila, kako lahko čebelar analizira napadenost čebelje družine in s katerimi dovoljenimi sredstvi za zatiranje varoje v ekološkem čebelarjenju lahko ukrepa. Opredelila bo tudi optimalen čas izvedbe ukrepov za zatiranja varoje oziroma omejevanje razvoja populacije varoje preko celega leta. Udeleženci bodo opozorjeni tudi na nove škodljivce in bolezni, podani pa bodo tudi ukrepi z vidika preprečevanja širjenja le-teh (azijski sršen, panjski hrošč, …).*

Čim prej se registrirajte tukaj:  [**https://tinyurl.com/ywav8rka**](https://tinyurl.com/ywav8rka), povezavo dobite takoj.

**Petek, 7. marecob 15. uri, Znanja o gojenju gob in mikrozelenjave,  delavnica**

Predavajo:  J. Gorenšek, M. Pušenjak, J. Slapšak, M. Zupančič;

*V okviru praktičnega prikaza pridelave gob in mikrozelenjave, ki ga bomo izvedli  na kmetiji Slapšak (Padež 5, Laško), bomo udeležencem predstavili delo, prednosti in izzive pri pridelavi gob in mikrozelenjave. Seznanili se bomo s potrebno opremo, higienskimi zahtevami in potrebno infrastrukturo za pridelavo gob in mikrozelenjave.*

Število mest je omejeno, zato se obvezno prijavite: <https://forms.gle/USBe84s75vAxH4Cf8>

Do konca leta 2025 bomo izvajali še več triurnih usposabljanj za EK in EKČ, tako da boste imeli še dovolj priložnosti, da do 15. 12. '25 opravite skupaj 15 ur. O datumih vas bomo pravočasno obvestili.

Informacije o usposabljanjih s področij preostalih tem, ki jih bodo izvajali na drugih kmetijsko gozdarskih zavodih, lahko najdete na spletni strani KGZS

[Usposabljanje kmetov 2024-2025 | KGZ Slovenije](https://www.kgzs.si/usposabljanje-kmetov-2024-2025).

V primeru, da imate digitalno potrdilo, si lahko skupno število opravljenih ur usposabljanj pogledate na portalu moja e- kmetija na tej povezavi:

<https://moja.e-kmetija.gov.si/app/portal/javno>.

Vaši kmetijski svetovalci

Vesna Čuček, univ. dipl. ekon. in univ. dipl. inž. agr.  
vodja oddelka I